alexandrainst/scandi-wiki huggingface dataset:
Givær

Givær er ei øygruppe og eit fiskevær midt i Vestfjorden i Bodø kommune.
Hovudnæringa på øygruppa er fiske. Givær har hurtigbåtsamband til Bodø.

Fordi det framleis bur folk på Givær, som ligg så avsides til, vart øygruppa vitja av NRK-serien Der ingen skulle tru at nokon kunne bu. Då programmet vart laga, var det 14 fastbuande på Givær.

Ekstremvêret Ole 

Fredag 6. februar 2015 vart alle innbyggjarane på Givær evakuerte til Bodø med hurtigbåt som eit tryggingstiltak mot ekstremvêret Ole, då fleire av husa på øya berre ligg to-tre meter over havet og det var venta opptil 25 meter høge bølgjer. Dette var første gong i historia at fiskeværet vart evakuert.  Dei 19 innbyggjarane fekk venda heim att to dagar seinare, etter at stormen hadde lagt seg.

Kjelder 

 NRK-programmet om Givær.

Øyar i Nordland
Geografi i Bodø
Fiskevær i Nordland
Habbo

Habbo (betre kjend som Habbo Hotel) var eit virtuelt samfunn på Internett, primært brukt av tenåringar og born. Eigaren av samfunnet var det finske multimediaselskapet Sulake Corporation som også heldt Habbo ved like. Habbo kombinerte praterom og multiplayer-onlinespel. Samfunnsbrukarane bestemte sjølv namna på figurane sine, haldningane dera og formuen deira, og kunne i avgrensa omfang sjølv forme utsjånaden, fargane og kleda deira. Habbo Hotel var for det meste for tenåringar, og hadde ei aldersgrense (i Noreg) på tolv år. Likevel blir Habbo Hotel òg brukt av born under tolv år. Kvar ein som var under atten år måtte ha løyve frå føresette for å spele dette spelet, på grunn av faren for å bli mobba gjennom nettet, og faren for storforbruk av pengar blant born/ungdom.

Habbo blei nedlagd i 2015.

Bakgrunnsstoff 
 Problematisk virtuelt hotell-konsept for barn
 Barn spiller bort tusener 
 Habbo.no
 Sulake
 Lopper barna på nettet
 Far vant over Habbo Hotel, 2009

Dataspel frå 2000
Tidlegare nettsamfunn
Nedleggingar i 2015
Helgelandsbukken

Helgelandsbukken er eit fjell i Meløy kommune. Toppen ligg på 1454 m.o.h.
Herifrå har ein mellom anna utsikt til Svartisen, fjella rundt Holandsfjorden og skjærgarden på Nord-Helgeland.

Bodø og omegns turistforening har ei turisthytte på sørsida av Helgelandsbukken. Hytta heiter Tåkeheimen og ligg på 1070 m.o.h. Herifrå er det berre ein time å gå opp til toppen.

Kjelder 
 Informasjon om Helgelandsbukken på Meløy kommune sine nettsider.
 Bilete av Helgelandsbukken. 

Fjell i Nordland
Geografi i Meløy
Greve

Greve er ein adelsmann, i nokre land av same rang som ein jarl, og var opphavleg ein hofftittel. 
Ordet greve kjem frå norrønt greifi frå lågtysk, opphavleg av gresk grafevs, 'skrivar'. Tilsvarande titlar på andre språk er tysk Graf, engelsk Earl (jarl) eller Count, fransk Comte, italiensk Conte) 

Andre grevetitlar er landgreve, markgreve, pfalzgreve og borggreve. Tittelen kjem frå Romerriket, der den blei gitt til enkelte høgare embetsmenn. Den blei brukt hos frankerane, etter kvart om dei personane som hadde ansvaret for administrasjonen av kongen sine landskap, og tittelen blei frå 700-talet etter kvart arveleg i mange slekter. I Frankrike og Tyskland blei grevskapa etter kvart stadig meir sjølvstendige, noko som førte til oppsplitting av landa. Frankrike blei seinare samla igjen, medan oppsplittinga i Tyskland fekk meir varige konsekvensar. Her blei mange grevar forfremma til riksfyrstestanden.

I Danmark og Noreg blei det i 1671 oppretta ein hoffadel, som inkluderte grevar og lensgrevar. Dei første var reine titlar, dei andre hadde eit len knytt til sitt patent. I Noreg blei det oppretta to grevskap, Laurvigen og Griffenfeld (seinare Jarlsberg).

I nokre land, spesielt i Storbritannia, er grevskap, engelsk county, territoriell eining tilsvarande eit fylke. Grevskapa blei opphavleg styrt av ein greve eller jarl.

I dei fleste land har grevetitlane i dag berre titulær verdi, men i nokre få land (f.eks. Storbritannia) kan det framleis vere knytt nokre rettar til dei. 

Titlane blir arva svært ulikt. I det tyske systemet, der alle medlemar av ei slekt i prinsippet blir sett på som likemenn, arvar alle medlemar grevetittelen. I Storbritannia er det berre slekta sin hovudmann som arvar titlar. Danmark-Noreg hadde eit mellomsystem, som bygde på det tyske suksesjonssystemet, men gjorde unntak for grevar. Berre slekta sin hovudmann var greve (og ektefellen grevinne); alle andre medlemar av slekta var baronar og baronesser. Ei dotter til ein greve vart i Danmark-Noreg kalla komtesse. Det fanst berre ei dansk-norsk greveleg slekt i Noreg, Wedel-Jarlsberg, som opphavleg stammar frå Holstein i Tyskland, og som no ikkje lenger brukar tittelen i Noreg. I tillegg vart eit medlem av slekta Paus utnemnd av paven til romersk greve.

Ei norsk lov av 1821 avskaffa adelskapen i Noreg og dermed også dei dansk-norske grevane sine titlar og forrettar i Noreg.

Det finst rangkroner for greve. Rangkronene er utforma på ulikt vis i ulike land og tider.

Nokre kjende grevar 

 Vasco da Gama
 Markis de Sade
 Peder Schumacher Griffenfeld
 Herman Wedel-Jarlsberg
 Folke Bernadotte

 Greven av Monte Cristo i romanen av same namn av Alexandre Dumas
 Grev Dracula i romanen av same namn av Bram Stoker
 Greven i teaterstykket og filmen Reisen til julestjernen
 Carl Hamilton i bøkene til Jan Guillou

Kjelder 

 Denne artikkelen bygger på «Greve» frå , den 3. september 2009. 

 
Adelstitlar
Ord frå norrønt
Vassfuglar

Vassfuglar er fuglar som i lengre eller kortare periodar er knytt til vatn eller våtmark. Såleis vil vassfuglar òg femne om fuglar som i somme tilfelle blir kalla våtmarksfuglar. Omgrepet vassfugl er mykje brukt i forvaltinga, men det finst få, om nokon, meir spesifikk definisjon av omgrepet på norsk språk, og dei som finst om det motsvarande omgrepet på engelsk språk, 'waterbird', er ofte mykje ulike og vilkårlege. Ein definisjon frå U.S. Geologigal Survey inkluderer fire hovudgrupper i omgrepet 'waterbird'. Desse er pelagiske sjøfuglar, kystbundne sjøfuglar, fuglar som vadar slik som hegrar, og andre fuglar knytt til ferskvatn og våtmark slik som lommar og dykkarar. Wetlands International gjev eit meir spesifikt oversyn med eit globalt omfang, dei tar med kystbundne sjøfuglar, men utelet dei pelagiske sjøfuglane som pingvinar, joar, stormfuglar og alkefuglar. 

Innanfor miljøvernarbeid og naturforvalting har vassfuglar fått merksemd fordi fuglane er sårbare ovanfor endringar i miljøet. Somme vassfuglar som òg er trekkfuglar møter vanskar under trekk når miljøendringar har innskrenka våtmarksområde som kvile og beiteplassar i trekkruta. Vassfuglar med spesielle hekkehabitat som åkerrikse får redusert hekkeområde etter bruksomlegging i jordbruket. Eit mykje kjent miljøproblem er akutte overflateutslepp på vatn som skader fjørdrakta på sjøfugl og andre vassfuglar.

Liste over familiar av vassfuglar

Kjelder 
 Thingstad, P. G. & Frengen, O. 2005 Restaureringsprosjekt Tautra: Del 1: Status vannfugler, NTNU Vitenskapsmuseet Zoologisk notat 2005-2, 1-32, lese 3. september 2009

Fotnotar

Bakgrunnsstoff 
 Direktoratet for naturforvaltning, Vannfugler mest utsatt for blyforgiftning' nettartikkel 15. desember 2006, lese 3. september 2009
 Norge tiltrer avtale om vern av trekkende vannfugl Pressemelding, miljøverndepartementet 10.06.2008 
 Boere. G.C., Galbraith, C.A. & Stroud, D.A. (eds). 2007. Waterbirds around the world. TSO Scotland Ltd., Edinburgh, UK. 940 pp

Fuglar
Fibonaccifølgja

Fibonaccifølgja er ei følgje av tal der kvart tal unntatt dei to første er summen av dei to føregåande. I sin vidaste definisjon kan dei to første tala vere kva som helst, men mest vanleg er å starte på anten 1 og 1 eller 0 og 1:

eller 
.

Historie

Fibonaccifølgja har namn etter Leonardo Fibonacci sitt forsøk på å beskrive populasjonsvekst hjå ei tenkt gruppe kaninar.
Ho blei likevel omtalt mykje tidlegare. Innan gammal indisk matematikk blei ho brukt til å studera prosodi i sanskrit. Innan verselæra på sanskrit ønska ein å finna alle mønster av lange (L) stavingar som er 2 einingar lange, og korte (K) stavingar som er 1 eining lang. Tel ein dei ulike mønstera av L og K med ei viss lengd får ein fibonaccifølgja: Talet på mønster som er m korte statvingar lang er fibonaccitalet Fm + 1.

Å finne fibonaccifølgja
Følgjande program i programmeringsspråket C genererer følgja av fibonaccital som ikkje overstig den maksimale verdien av den største heiltalsdatatypen i standardbiblioteket til C99. Dei to første tala er frivillige argument på kommandolinja.
#include <stdio.h>
#include <stdint.h>
int main(int argc, char *argv[]){
	uintmax_t i=1, j=1;
	if(argc == 3){
		i = strtoll(argv[1], NULL, 0);
		j = strtoll(argv[2], NULL, 0);
	}
	printf("%llu", i);
	do{
		printf("\n%llu", j);
		i = i + j;
		if(i < j) break;
		printf("\n%llu", i);
		j = j + i;
	}while(j > i);
	putchar('\n');
	return 0;
}
Med to eitt-tal som start og 64 bit øvre talgrense, kjem desse 93 tala ut. Dette tek omkring 2 - 10 millisekund på ein moderne PC.
 1
 1
 2
 3
 5
 8
 13
 21
 34
 55
 89
 144
 233
 377
 610
 987
 1597
 2584
 4181
 6765
 10946
 17711
 28657
 46368
 75025
 121393
 196418
 317811
 514229
 832040
 1346269
 2178309
 3524578
 5702887
 9227465
 14930352
 24157817
 39088169
 63245986
 102334155
 165580141
 267914296
 433494437
 701408733
 1134903170
 1836311903
 2971215073
 4807526976
 7778742049
 12586269025
 20365011074
 32951280099
 53316291173
 86267571272
 139583862445
 225851433717
 365435296162
 591286729879
 956722026041
 1548008755920
 2504730781961
 4052739537881
 6557470319842
 10610209857723
 17167680177565
 27777890035288
 44945570212853
 72723460248141
 117669030460994
 190392490709135
 308061521170129
 498454011879264
 806515533049393
 1304969544928657
 2111485077978050
 3416454622906707
 5527939700884757
 8944394323791464
 14472334024676221
 23416728348467685
 37889062373143906
 61305790721611591
 99194853094755497
 160500643816367088
 259695496911122585
 420196140727489673
 679891637638612258
 1100087778366101931
 1779979416004714189
 2880067194370816120
 4660046610375530309
 7540113804746346429
 12200160415121876738

Kjelder

 .
 .
 .
 .
 
 

Heiltalsfølgjer
Matematiske relasjonar
Rekursjon
Idar

Idar er eit mannsnamn avleidd av Ida, etter mønster frå den norrøne mannsnamnendinga -ar, som i Vidar. Idar har namnedag den 4. september.

Namnet er kjend i Noreg sidan 1800-talet.

Namneberarar 
 Idar Handagard (1874–1959), norsk lege, botanikar, nynorskforkjempar og fråhaldsmann
 Idar Norstrand (1915-1986), norsk politikar
 Idar Kristiansen (1932–1985), norsk forfattar
 Idar Lars Ulstein (f. 1934), norsk skipsingeniør og industrileiar
 Idar Stegane (f. 1940), norsk litteraturforskar
 Idar Lind (f. 1954), norsk forfattar
 Idar Harry Vollvik (f. 1967), norsk foretningsmann

Mannsnamn
Norske førenamn
Brian

Brian er eit mannsnamn av keltisk opphav og noko uviss tyding. Den vanlegaste forklaringa for namnet er at det kjem frå eit gammalkeltisk ord som tyder 'høg' eller 'høgbyrda'. Det har norsk namnedag den 4. september. 

Andre skrivemåtar for namnet er Bríon og Bryan. Brjánn er ein islandsk variant. Brianna er eit avleidd kvinnenamn, medan Bryant og O'Brien er avleidde slektsnamn.

Bruk 
Namnet har vore mykje brukt på Irland gjennom tidene, men blei også utbreidd i England gjennom bretonske innvandrarar i East Anglia, og vikinginnvandrarar frå Irland i Nord-England.

Brian i kulturen 
På Irland er namnet særleg knytt til krigarkongen Brian Bóroimhe, som skal ha drive vikingane frå øya. Brian, son av Tuireann og Brian, son av Eochaid Mugmedon, er også kjende frå irsk mytologi.

I nyare tid er namnet mellom anna kjend frå Monty Python-filmen Life of Brian.

Namneberarar 
 Brian Bóruma (ca. 941–1014), irsk konge
 Brian Blessed (f. 1937), engelsk skodespelar
 Brian Epstein (1934–1967), engelsk forretningsmann, manager for The Beatles
 Brian Clough (1935-2004), engelsk fotballspelar
 Martin Brian Mulroney (f. 1939), kanadisk politikar og statsminister
 Lewis Brian Hopkin Jones (1942-1969), engelsk musikar (The Rolling Stones)
 Brian Wilson (f. 1942), amerikansk musikar (Beach Boys)
 Brian Cox (f. 1946), skotsk skodespelar
 Brian Johnson (f. 1947), engelsk musikar (AC/DC)
 Brian May (f. 1947), engelsk musikar (Queen)
 Brian Eno (f. 1948), engelsk musikar
 Brian Cowen (f. 1960), irsk taoiseach (statsminister) 
 Brian Laudrup (f. 1969), dansk fotballspelar
 Brian Lara (f. 1969), trinidadisk cricketspelar
 Brian McKnight (f. 1969), amerikansk songar
 Brian Molko (f. 1972), skotsk-amerikansk musikar (Placebo)
 Brian Waltrip (f. 1978), fotballspelar frå USA som har spelt for Sogndal, Sandefjord og Molde
 Brian O'Driscoll (f. 1979), irsk rugbyspelar
 Brian McFadden (f. 1980), irsk songar og medlem i Westlife

Kjelder 
 

Mannsnamn
Engelske slektsnamn
Keltiske førenamn
Førenamn av keltisk opphav
WarioWare: Smooth Moves

er eit samværspel for Wii, utvikla av Intelligent Systems. Det var gjeve ut i Japan i lag med Wii-konsollen desember 2006, og i Europa, Nord-Amerika og Australia i januar 2007. Spelet er det femte i dataspel-serien WarioWare, og byggjer i likskap med føregangarane på ei samling av småspel som varer om lag fem sekund kvar.

Oppsett 
Som føregangarane fokuserer WarioWare: Smooth Moves på særs korte «mikrospel» som kjem etter tur og som spelaren må greie. Om spelaren ikkje greier eit mikrospel kostar dette spelaren eitt av fire liv, og går spelaren tom for desse liva er spelet slutt. Dei ulike mikrospela krev at spelaren held Wii-fjernkontrollen på ulike vis og nyttar rørsler for å styra. Spelet er delt inn i fleire nivå, kvar av dei representerte av ein WarioWare-karakter med tilhøyrande mikrospel og ei laus historie. For kvart nivå introduserer spelet ein eller fleire nye måtar å halda Wii-fjernkontrollen på, i spelet kalla for «former», slik at mikrospela skil seg frå kvarandre. Alle nivåa har ei større utfordring på slutten; eit endenivå som er eit mikrospel meir komplekst, krevjande og lenger enn dei andre. Etter at ein spelar har greidd alle nivåa i einspelar-modus blir ein fleirspelar-modus tilgjengeleg. Her kan opp til tolv spelarar spela i lag ved å dela på ein Wii-fjernkontroll etter tur. WarioWare: Smooth Moves har rom for opp til tolv ulike profilar for ulike spelarar, og desse kan ein knyta personlege Mii-figurar til.

Referansar

Bakgrunnsstoff 
 Offisiell nettstad (på japansk)

Dataspel frå 2006
Selskapsspel
Intelligent Systems-spel
Wario-spel
Wii-spel
Matti Klinge

Matti Klinge () i Helsingfors er ein finsk professor i historie. 

Klinge er utdanna ved Helsingfors universitet, der han i 1969 avla doktorgraden. Etter å ha vore gjesteprofessor ved Sorbonne i Paris 1970–1972, hadde Klinge frå 1975 til 2001 det svenskspråklege professoratet i historie ved Helsingfors universitet. Klinge har særleg arbeidd med finsk politisk historie, og med tema knytt til finsk nasjonal identitet.

Finske historikarar
Finske professorar
Folk frå Helsingfors
Opphavleg omsett med Apertium
Nase

Nase eller nos er eit organ som dannar inngangen til luftvegane. Nasen saman med nasegangane er i utgangspunktet eit kombinert puste- og lukteorgan i luftvegssystemet, men hos nokre artar kan den også ha andre funksjonar. Det beste eksempelet er elefantar. Hos desse vert nasen kalla elefantsnabel og er eit kombinert, puste-, lukte- og gripeorgan. Hos kvalar vert nasen kalla blåsehol og er eit reint pusteorgan. I dyreverda vert nasen også ofte kalla snute eller nebb.

Nase hjå mennesket 
Skjelettet i nasen består av fleire bein som dannar golv, tak, sidevegger og midtskiljevegg. Framparten av skiljeveggen består av brusk. Veggen deler nasehola i to halvdelar. Desse er høge, uregelmessige og tronge spalter som strekkjer seg frå nasebora til nasetraktene, choanae, som munnar i nase- svelg-rommet. Frå sideveggane i nasehola spring det fram tre tynne beinplater, nasemuslingane, conchae nasales. Beinplatene, som er kledd av slimhud, deler kvar nasehalvdel i tre «etasjar», nedre, midtre og øvre nasegang. Slimhuda i nasen har flimmerhår og er rik på kjertlar og årar. Ho er særs ømtolig, og ved irritasjon aukar utkiljinga frå kjertlane og ein nys. Eit nett av vener i slimhuda på nedre nasemusling blir lett skada og det oppstår nasebløding.

Luktesansen er knytt til eit lite parti av epitelet øvst i nasehola. Fleire biholer heng saman med nasehola. Betennelse i nasen kan fortsetje inn i biholene (biholebetennelse, sinusitt).

Sjå òg 

 Blåsehol
 Snabel
 Snute
 Nebb

Kjelder 
 Denne artikkelen bygger på «Nese» frå , den 4. september 2009. 
 nesen ved SNL.no

Bakgrunnsstoff 

 
Andedragssystemet
Luktesystemet
Hovud og hals
Andletstrekk
Treskonebb

Treskonebb, Balaeniceps rex, (arabisk abu-markub) er ein stor storkefugl i tropisk Aust-Afrika og han er den einaste medlemmen av den biologiske familien Balaenicipitidae. Han har fått namnet etter det skoliknande nebbet. 

Treskonebbar er særs store fuglar som kan få ei kroppslengd på 150 cm og dei veg frå 4 til 7 kilogram, ein av verdas største fuglar. Nebbet er stort og breitt med ein lys rosa til oransjeaktig grunntone med mørke flekker. Likskapen mellom nebbforma og nesen på ein kval er bakgrunnen for det vitskaplege namnet åt denne fuglen. Han har kraftig kroppsbygging med lange bein og med kraftige klør. Dei vaksne fuglane er i hovudsak grå med lysare fjørkanter, medan ungfuglane er brunare. Desse fuglane lever i Sudan, Etiopia, Zaire, Rwanda, Uganda, Tanzania og Zambia. Dei vadar i store flokkar gjennom store våt- og sumpmarker. Føda består hovudsakleg av fisk som dei fangar i leirhaldige vassdrag. Dei legg vanlegvis to egg i eit reir som ligg rett på bakken.

Verdspolulasjonen er rekna til mellom 5000 og 8000 individ, der majoriteten finst i Sudan. BirdLife International har klassifisert arten som sårbar ('Vulnerable') og det største trugsmålet mot arten er øydelegging av habitat, uroingar og jakt.

Kjelder 
 Denne artikkelen bygger på «Träskonäbb» frå , den 5. september 2009

Pelikanfuglar
Stork

Stork (Ciconia ciconia) er ein stor fugl i storkefamilien Ciconiidae. Fjørdrakta er hovudsakleg kvit, med svart på vengene. Vaksne har lange raude bein og lange spisse raudfarga nebb, og måler gjennomsnittleg 100-115 centimeter frå nebbspissen til enden av halen, med 195-215 cm vengespenn. Dei to underartane, som skil seg litt i storleik, hekkar i Europa, nordvestlege Afrika, sørvestlege Asia aust til Sør-Kasakhstan, og Sør-Afrika. Stork er ein langdistanseflyttfugl, overvintrar i Afrika frå tropisk Afrika sør for Sahara til så langt sør som Sør-Afrika, eller på det indiske subkontinentet. Når dei trekkjer mellom Europa og Afrika, unngår dei å krysse Middelhavet og tar heller omvegar om Levanten i aust eller Gibraltarstredet i vest, fordi termikken som flukta deira avheng av ikkje førekjem over vatn.

Som kjøtetar, et storken av eit breitt spekter av byttedyr, inkludert insekt, fisk, amfibium, krypdyr, små pattedyr og småfuglar. Han plukkar det meste av maten frå bakken, inne i låg vegetasjon eller på grunt vatn. Dei er monogame, men har ikkje livslang pardanning. Begge kjønna deltar i bygging av eit stort reir av kvistar som kan bli brukt i fleire år. Kvart år legg hoa eit kull på vanlegvis fire egg, som blir klekt asynkront etter 33 til 34 dagar. Begge foreldra tar del i ruging og syter for mat til ungane. Om lag 58-64 dagar etter klekking forlèt ungane reiret, og foreldra held fram med å mate dei i ytterlegare 70-20 dagar.

IUCN vurderer stork som livskraftig på verdsbasis. I mellomalderen drog storken nytte av menneskeleg aktivitet som skogrydding, men endringar i driftsformer og industrialisering førte til nedgang og fråvære frå delar av Europa på 1800-talet og tidleg på 1900-talet. Program for vern og gjeninnføring over heile Europa har resultert i at storken tar opp att hekking i Nederland, Sveits og Sverige. Han har få naturlege fiendar, men kan bere fleire parasittypar: fjørdrakta er heimen til lus og fjørmidd, medan det store reira held eit variert utval av mesostigmate midd. 

Denne iaugefallande fuglen har gjeve opphav til mange legender over heile utbreiingsområdet, kor den mest kjende er historia om at storkar bingar med seg spedborn.

Kjelder 
 Denne artikkelen byggjer på «White Stork» frå , den 20. september 2011

Referansar

Bakgrunnsstoff 

 Videoar, bilete og lydopptak av stork hos Internet Bird Collection

Storkefamilien
Streiffuglar i Noreg
Siril

Siril er eit kvinnenamn som kan vera ein norsk nylaga variant av Siri, Sigrid eller Tiril. Det har namnedag den 6. september. Siril er også eit russisk mannsnamn, ein variant av Cyril.

Bruk 
Tabellen nedanfor gjev ei detaljert oversikt over populariteten til namnet Siril i nokre av dei landa der statistikk er tilgjengeleg.

Namneberarar 
 Siril Heyerdahl (f. 1981), norsk programleiar

Kjelder 
 Denne artikkelen bygger på «Siril» frå , den 5. september 2009. 
 

Kvinnenamn
Mannsnamn
Tvikjønna namn
Norske førenamn
Russiske førenamn
Sollaug

Sollaug eller Solaug er kvinnenamn av norrønt opphav. Det er sett saman av Sol-, frå 
norrønt salr, 'hus', og -laug, frå laugr, 'vigd til'. Sollaug har namnedag den 6. september.

I 2009 var det 156 norske kvinner solm heitte Sollaug og 46 som heitte Solaug.

Kjelder 
 

Kvinnenamn
Førenamn av norrønt opphav
Namnet Siv

Siv, Siw eller Sif er eit nordisk kvinnenamn av norrønt opphav. Tydinga av namnet kan vera 'brur, kone' eller 'slektskap'. Det er særleg kjend frå den norrøne gudinna Siv, kona til Tor.

Siv har norsk og tidlegare svensk namnedag den 6. september; i dag er den svenske namnedagen den 8. mars.

Bruk 
Namnet var særs mykje brukt i Noreg på 1960-talet, då bruken nådde 1,0 %.

I Sverige hadde namnet ei stordomstid på 1930- og 1940-talet, før bruken gjekk kraftig ned.

Namneberarar 
 Siv Ericks (1918–2005), svensk skodespelar
 Siv Matilda D. Thulin (1922–1966), svensk skodespelar
 Siv Widerberg (f. 1931), svensk forfattar
 Siw Gunnel Margareta Malmkvist (f. 1936), svensk skodespelar og songar
 Siv Nordrum (f. 1958), norsk journalist og politikar
 Siw Anita Andersen (f. 1966), norsk skodespelar
 Siv Jensen (f. 1969), norsk stortingspolitikar og partileiar

Kjelder 
 
 «sif» i J.Fritzners ordbok

Kvinnenamn
Førenamn av norrønt opphav
Namn knytte til gudar
Namn knytte til åsatru
Røynevarden i Lillesand

Røynevarden (Røinevarden) er eit utsiktspunkt og ein gammal militær observasjonspost på garden nedre Høvåg i Lillesand kommune. Han har utsikt over Røynevardsfjorden, Skagerrak, delar av Blindleia og hytteområdet Nilen.

Geografi i Lillesand
Apeltunhaugene

Apeltunhaugene er eit bustadområde og ein veg ved Apeltun i Fana i Bergen kommune. Vegen går sørover frå Smøråsvegen og er 750 meter lang.

Knutepunkt 
 Fv181 Smøråsvegen
 Avstikkar vestover (150 m)
 Avstikkar vestover (120 m)
 Avstikkar sørover (700 m)
 Avstikkar nordvestover (110 m)
 Avstikkar vestover (125 m)
 Endepunkt.

Vegar i Fana
Apeltunlien

Apeltunlien er ein veg på Apeltun i Fana i Bergen kommune. Han er ein avstikkar vestover frå Smøråsvegen og er 300 meter lang.

Knutepunkt 
 Fv181 Smøråsvegen
 Avstikkar nordover (100 m)
 Endepunkt

Vegar i Fana
Smørås

Smørås er ein gard i Fana i Bergen. Han ligg på nordvestsida av Smøråsfjellet mellom Apeltunvatnet og Kalandsvatnet.

Namn 
Forstavinga «smør» skal syne til godt beite for kyrna.

Historie 
Ein liten del av garden låg under Birkeland kyrkje og etter kvart under Fana kyrkje, men det meste vart bondegods alt tidleg på 1600-talet. Sidan 1892 har garden vore delt i fem bruk, og det er framleis gardsdrift her.

Geografi 
Grensene til garden går frå Iglevatnet og sørover langs Nøttveitbekken, Steintræbakken og Steintrælia vidare sørover til Bjørnevatn. Grensa følgjer så ryggen av høgdedraget mellom Smørås og Hamre og nordaustover, nordover og til slutt nordvestover til vestenden av Tranevatnet. Garden grensar til Skjold i nordvest, Nøttveit i vest, øvre og nedre Titlestad, indre Hamre og Hatlestad i sør, Valle og Kirkebirkeland i aust, Lilletvedt i nordaust og Øvsttun i nord.

Andre tydingar 
Smørås har gjeve namn til mellom anna: 
 Smørås idrettslag
 Smørås skole
 Smøråsvegen

Kjelder 
 
 Bergenskart - stednavnskart 

Gardar i Fana